Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: a 137/2000. (VIII. 9.) Korm. rendelethez
Paragraph Index: 259

1. A Felügyeleti jelentés tartalma A felügyeleti jelentések a Felügyelet részére történő befektetési szolgáltatási tevékenység keretében történt ügyletkötésekre vonatkozó adatszolgáltatásának alapdokumentumát képezik, ezért úgy kell kitölteni azokat, hogy lehetővé tegyék a az értékpapírpiac folyamatainak, működésének figyelését, vizsgálatát, felügyeleti ellenőrzését. A befektetési szolgáltatási tevékenységet folytató hitelintézeteknek a hitelintézetekkel, az MNB-vel és a befektetési szolgáltatókkal befektetési eszközökkel végzett adásvételi és csereügylete, amely mint likviditás, illetve kockázatkezelési tevékenység, nem tartozik a befektetési szolgáltatásra vonatkozó jelentések adatszolgáltatása alá. A befektetési szolgáltatási tevékenységet végző hitelintézetek az Épt.-ben meghatározottak szerint nemcsak a megbízásos, hanem a saját pénzeszközre és saját számlára ügyféllel kötött, illetve saját kibocsátású kötvénnyel végzett kereskedelmi tevékenysége miatt is adatszolgáltatatásra kötelezettek: A befektetési vállalkozás a befektetési vállalkozások éves beszámoló készítési kötelezettségének sajátosságairól szóló 197/1996 (XII. 22.) Korm. rendelet és módosításai (a továbbiakban: BeSzkr.) előírásaiban foglaltak szerint köteles minden hónap utolsó napjára vonatkozóan — a Felügyelet részére készített évközi jelentések alátámasztása céljából — eszköz- és forrásszámláit, valamint költségés eredményszámláit lezárni, azok egyenlegét megállapítani, továbbá főkönyvi kivonatot, illetve a mérlegen kívüli (a 0. Nyilvántartási számlák számlaosztályban szerepeltetendő) tételek állományáról kimutatást készíteni. Év közben mind a saját, mind az idegen értékpapír-állományról folyamatos mennyiségi és értékbeni nyilvántartást kell vezetni. A Felügyeleti jelentésben jelentett állományoknak meg kell egyezniük a hó végére lezárt főkönyv és mérlegen kívüli tételek állományaival. A számviteli nyilvántartások részletezésének biztosítania kell, hogy abból a felügyeleti jelentés által igényelt részletező adatok is megállapíthatók legyenek. A Felügyeleti jelentés tagolása — a megküldés gyakoriságának figyelembevételével — a következő táblázatokat tartalmazza. NAPI JELENTÉS táblázatai

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes